Dübensamlingen

Dübensamlingen er en samling med rundt 2 300 musikkverk av mer enn 300 navngitte komponister, dessuten en del anonyme verk.

De over 30 000 manuskriptsidene og rundt 50 trykte verkene er en av de viktigste originalkildene til musikkverk fra 1600-tallet; mange verk er bevart for ettertiden bare takket være denne samlingen.

Historie 
Samlingen ble opprettet av hoffkapellmesteren Gustaf Düben i årene 1640–1720, utvidet av hans musikkinteresserte etterfølgere og tilslutt donert Uppsala universitetsbibliotek. Biblioteket gjemte og glemte samlingen på loftet inntil Carl Stiehl gjenoppdaget den i 1888.

I 1988 tok professor i musikkvitenskap ved Uppsala universitet, Erik Kjellberg og kollegaen Kerala J. Snyder ved Eastman School of Music initiativet til at verkene ble digitalisert og gjort tilgjengelig på Internett. Overrekkelsen til allmennheten skjedde på et musikkvitenskapelig symposium i Uppsalas Museum Gustavianum september 2006 med tilhørende konsert i Helga Trefaldighets kyrka.

Innhold 
Framfor alt består samlingen av en stor mengde vokalmusikk av mange nordtyske kirkemusikere, blant annet av Dieterich Buxtehude, Heinrich Schütz, Nicolaus Adam Strungk, Samuel Capricornus, Franz Tunder, Johann Melchior Gletle, Kaspar Förster, Christian Ritter, Christoph Bernhard, Wolfgang Carl Briegel, Christian Geist og Augustin Pfleger. Hovedtyngden av samlingen ligger på kirkemusikk fra byene rundt Østersjøen, men omfatter også italienske, franske og engelske verk.

Den verdslige delen omfatter blant annet fransk operamusikk og verk av komponister som Jean-Baptiste Lully, Peter Philips, Vincenzo Albrici, Giacomo Carissimi, Henri Dumont, Crato Bütner og Johann Heinrich Schmelzer.

Utgivelser og innspillinger i utvalg 
 Anna Jobrant – Düben Delights; Crato Bütner (1616–1679) Laudate Pueri Dominum. Didaco Philetari: Salve Rec Christe Vincenzo Albrici: Omnia, quae fecit Deus; sinfonia à 2; Johann Theile Ach, dass ich hören sollte dass Gott; Ignatio von Gnessel Venite ad me; Augustin Pfleger Justorum animae in manu Dei sunt; Johann Nicolaus Hanff Ich will den Herrn loben allezeit. Anna Jobrant, Düben United. Label: Footprint, DDD, 2009
 Ach Swea Trohn – Festival Music from the Düben Collection – Buxtehude Klinget für Freuden ihr lärmen Klarinen (BuxWV 119), Befiehl dem Engel, daß er komm (BuxWV 10). Christian Geist Quis hostis in coelis; anon Ach Swea Trohn, sonata à 5, Freue dich des Weibes deiner Jugend, Domine ne in furore tuo arguas me Passacaglia. Johann Valentin Meder Jubilate Deo omnis terra. Franz Tunder Dominus illuminatio mea Göteborg Baroque, dir. Magnus Kjellson. 2009. Footprint, DDD. 2009

Referanser

Litteratur 
 Carl Stiehl: Die Familie Düben und die Buxtehudeschen Manuscripte auf der Bibliothek zu Uppsala. I: Monatshefte für Musikgeschichte. 21, 1889, ZDB, s. 4–9.
 Erik Kjellberg (red.): The dissemination of music in seventeenth century Europe. Celebrating the Düben collection. Proceedings from the International Conference at Uppsala University 2006. Lang, Bern o. a. 2010, ISBN 978-3-03-430057-5 (Varia musicologica 18).

Eksterne lenker 
 The Düben Collection Database Catalogue
 Libris
 DISA 

Musikkvitenskap
Musikkhistorie
Uppsala universitet